
PRILOGA 3 (jedro gradiva):
PREDLOG

(EVA) 2019-2430-0069
Na podlagi prvega odstavka 35. člena Zakona o rudarstvu (Uradni list RS, št. 14/14 – uradno prečiščeno besedilo in 61/17 – GZ) Vlada Republike Slovenije izdaja
UREDBO
o podelitvi rudarske pravice za izkoriščanje mineralne surovine tehnični kamen – apnenec 
v pridobivalnem prostoru Laže II v občini Divača
I. SPLOŠNE DOLOČBE

1. člen

(vsebina)

Ta uredba je rudarski koncesijski akt, ki določa pogoje za podelitev in izvajanje rudarske pravice za izkoriščanje mineralne surovine tehnični kamen – apnenec v pridobivalnem prostoru Laže II v občini Divača.
2. člen

(koncesijska pogodba)

Ob neskladju določb te uredbe in določb koncesijske pogodbe veljajo določbe te uredbe.
3. člen

(splošni varstveni pogoji in ukrepi)

(1) Nosilec rudarske pravice za izkoriščanje mora med izvajanjem rudarske pravice in opustitvijo izvajanja rudarskih del izpolnjevati tudi vse pogoje po predpisih, ki urejajo ceste, gozdove, varstvo okolja, ohranjanje narave, varstvo voda, varstvo kulturne dediščine, varstvo pred naravnimi in drugimi nesrečami, ter po drugih predpisih, s katerimi se urejajo rudarska dela.

(2) Poleg izpolnjevanja pogojev iz prejšnjega odstavka mora nosilec rudarske pravice za izkoriščanje zagotoviti še:

–
ukrepe, da se predvideni poseg v okolje izvede tako, da se v največji mogoči meri zmanjša poraba prostora in energije,

–
ukrepe, s katerimi se dosegajo največje mogoče stopnje varstva okolja pred izpustom plinastih, tekočih ali trdnih snovi v zrak, tla, površinske vode ali podtalnico,

–
ukrepe za preprečevanje čezmernega onesnaževanja okolja s hrupom,

–
smotrno izkoriščanje mineralne surovine z uporabo ustrezne sodobne tehnologije,

–
upoštevanje pravil ravnanja, varstvenih režimov, izhodišč in naravovarstvenih pogojev za varstvo naravnih vrednot in ohranjanje biotske raznovrstnosti,

–
ukrepe pri tveganju in nevarnosti za okolje ob morebitni ekološki nesreči kot posledici posega,

–
ukrepe za zavarovanje vodnih virov, če koncesionar odkrije nahajališče vode,

–
dovozne poti do kraja posega in njihovo primerno ureditev,

–
ukrepe za preprečitev razlitja motornih olj in naftnih derivatov,

–
ukrepe v zvezi s sanacijo in vnovično ureditvijo zemljišč med dejavnostjo in po njenem prenehanju, in sicer tako, da se kar najbolj vzpostavi novo ali nadomesti prejšnje okoljsko stanje, in

–
ukrepe, da se ne poslabšata stanje voda in vodni režim.
4. člen

(zagotavljanje varstva in zdravja pri delu)

Varstvo in zdravje pri delu mora nosilec rudarske pravice za izkoriščanje zagotavljati v skladu z zakonom, ki ureja rudarstvo.
5. člen

(obveznost obveščanja in poročanja)

Nosilec rudarske pravice za izkoriščanje organom in zavodom poroča v skladu s predpisi, ki urejajo rudarstvo, vode, varstvo podzemnih jam, ohranjanje narave in varstvo okolja, ter drugimi predpisi.
6. člen

(obveznost plačila rudarske koncesnine in rezerviranih sredstev za sanacijo)

(1) Nosilec rudarske pravice za izkoriščanje je zavezanec za plačevanje rudarske koncesnine ter za zagotavljanje in plačevanje rezerviranih sredstev za sanacijo v skladu z zakonom, ki ureja rudarstvo.

(2) Rudarska koncesnina se odmerja, plačuje in usklajuje v skladu z zakonom, ki ureja rudarstvo, in predpisom, ki ureja plačevanje rudarskih koncesnin.

(3) Rezervirana sredstva za sanacijo se zagotavljajo, odmerjajo, plačujejo in usklajujejo v skladu z zakonom, ki ureja rudarstvo, in predpisom, ki ureja plačevanje sredstev za sanacijo.
7. člen

(prenehanje koncesijske pogodbe)

Koncesijska pogodba preneha iz razlogov in tako, kot to določa zakon, ki ureja rudarstvo.
8. člen

(odvzem rudarske pravice)

Rudarska pravica za izkoriščanje se odvzame iz razlogov in tako, kot to določa zakon, ki ureja rudarstvo.
II. MINERALNA SUROVINA, PRIDOBIVALNI PROSTOR IN POGOJI, POD KATERIMI SE PODELJUJE RUDARSKA PRAVICA ZA IZKORIŠČANJE
9. člen

(izkoriščanje mineralne surovine tehnični kamen – apnenec 
v pridobivalnem prostoru Laže II v občini Divača)
(1) Predmet rudarske pravice je izkoriščanje mineralne surovine tehnični kamen – apnenec v količini 2.620.800 (dva milijona šesto dvajset tisoč osemsto) kubičnih metrov v raščenem stanju.

(2) Pridobivalni prostor Laže II je nov pridobivalni prostor površinskega kopa s površinskim izkoriščanjem mineralne surovine v etažah z razstreljevanjem, ki obsega predčasno opuščena pridobivalna prostora Laže I in Laže I – širitev, v katerem so še izkoristljive zaloge mineralne surovine.
(3) Pridobivalni prostor Laže II obsega v celoti zemljišča s parcelnimi številkami: 1316/34, 1316/35, 1316/36, 1316/37, 1316/38, 1316/59, 1316/60, 1316/62, 1316/64, 1316/65, 1316/66, 1316/72, 1316/74, 1316/75, 1316/84, 1316/98, 1316/99, 1317/2, 1320/12, 1320/13, 1320/14, 1320/15, 1320/16, 1320/28, 1320/29, 1322/1 in 1322/3, vse k. o. 2446 Laže, in dele zemljišč s parcelnimi številkami: 1316/57 (dela parcele, ki sta severno od premice, ki poteka skozi točki 8 in 9), 1316/63 (del parcele, ki je severno od premice, ki poteka skozi točki 8 in 9), 1316/73 (del parcele, ki je severno od premice, ki poteka skozi točki 8 in 9), 1316/81 (del parcele, ki je južno od premice, ki poteka skozi točki 4 in 5 in severno od premice, ki poteka skozi točki 6 in 7), 1316/83 (del parcele, ki je južno od premice, ki poteka skozi točki 2 in 3), 1320/27 (del parcele, ki je severno od premice, ki poteka skozi točki 10 in 11a), 1320/65 (del parcele, ki je severno od premice, ki poteka skozi točki 10 in 11a in južno od premice, ki poteka skozi točki 14 in 1), 1320/66 (del parcele, ki je vzhodno od premice, ki poteka skozi točki 12 in 13a) in 1322/4 (del parcele, ki je severno od premice, ki poteka skozi točki 8 in 9), vse k. o. 2446 Laže.
(4) Točke iz prejšnjega odstavka so določene opisno, oziroma z naslednjimi koordinatami v koordinatnem sistemu ETRS89/TM:
	Točka
	Opis

	1
	Tromeja parcel: 1320/15, 1320/65 in 1316/83.

	2
	Tromeja parcel: 1316/30, 1316/35 in 1316/83.

	3
	Tromeja parcel: 1316/83, 1316/36 in 1316/37.

	4
	Tromeja parcel: 1316/37, 1316/81 in 1316/29.

	5
	Tromeja parcel: 1316/38, 1316/28 in 1316/81.

	6
	Tromeja parcel: 1316/38, 1316/81 in 1316/39.

	7
	Tromeja parcel: 1316/37, 1316/101 in 1316/81.

	8
	Tromeja parcel: 1316/100, 1316/57 in 1316/58.

	9
	Tromeja parcel: 1316/63, 1320/30 in 1320/29.

	10
	Tromeja parcel: 1320/29, 1320/30 in 1320/65.

	11
	Koordinata (ETRS): 427.617,68, 67.214,79.

	11a
	Točka 11a leži na presečišču premice, ki poteka skozi točki 10 in 11 ter parcelne meje med 1238/2 in 1320/27.

	12
	Tromeja parcel: 1238/1, 1320/28 in 1320/66.

	13
	Koordinata (ETRS): 427.515,18, 67.479,56.

	13a
	Točka 13a leži na presečišču premice, ki poteka skozi točki 12 in 13 ter parcelne meje med 1320/16 in 1320/66.

	14
	Tromeja parcel: 1320/16, 1320/75 in 1320/65.


(5) Pridobivalni prostor Laže II sega v najglobljem delu do k. +650 m nadmorske višine.
(6) Pridobivalni prostor Laže II obsega površino 21,0562 hektara.

(7) Koncesija za izkoriščanje se podeli za 15 let.

(8) Rudarska pravica za izkoriščanje se podeli brez javnega razpisa pravni osebi KOLEKTOR CPG d.o.o., Kromberk, Industrijska cesta 2, 5000 Nova Gorica, matična številka: 5143497000. Rudarska pravica se podeli z dnem sklenitve koncesijske pogodbe.
(9) Drugi pogoji s področja varstva okolja, ohranjanja narave, varstva voda, varstva kulturne dediščine, varstva pred naravnimi in drugimi nesrečami ter druge obveznosti, ki jih mora nosilec rudarske pravice upoštevati pri njenem izvajanju, so:

a) revidirani rudarski projekt za pridobitev koncesije za izkoriščanje, ki ga nosilec rudarske pravice priloži k predlogu za sklenitev koncesijske pogodbe, mora biti izdelan v skladu z določbami te uredbe. Pridobivalni prostor in njegova raba morata biti v skladu z dokumenti o urejanju prostora. Potrdilo o skladnosti pridobivalnega prostora in njegove rabe z dokumenti o urejanju prostora pred potrditvijo rudarskega projekta pridobi ministrstvo, pristojno za rudarstvo, po uradni dolžnosti;

b) pridobitev soglasij oziroma dovoljenj pristojnih soglasodajalcev k rudarskemu projektu za pridobitev koncesije za izkoriščanje in dovoljenj po predpisih, ki urejajo ceste, vode, naravo, naravne vrednote, kulturno dediščino in drugo;

c) upoštevanje naravovarstvenih smernic Zavoda Republike Slovenije za varstvo narave številka 5-III-365/2-O-18/MSBF z dne 7. junij 2018, ki so objavljene na spletnih straneh ministrstva, pristojnega za rudarstvo, in bodo sestavni del odločbe o izbiri nosilca rudarske pravice za izkoriščanje;
d) pridobitev okoljevarstvenega soglasja ali sklepa v predhodnem postopku na podlagi predpisa, ki ureja presojo vplivov na okolje;
e) izdelava elaborata o zalogah in virih mineralnih surovin v enem letu od dneva podpisa koncesijske pogodbe;
f) izdelava elaborata o izmeri pridobivalnega prostora v enem mesecu od dneva podpisa koncesijske pogodbe.

(10) Sanacija pridobivalnega prostora se izvede v skladu s potrjenim rudarskim projektom za pridobitev koncesije za izkoriščanje. Pred popolno in trajno opustitvijo izvajanja rudarskih del mora nosilec rudarske pravice za izkoriščanje pri ministrstvu, pristojnem za rudarstvo, vložiti vlogo za izdajo dovoljenja za opustitev rudarskih del.
(11) Vrste dejavnosti, ki se lahko opravljajo v zvezi s pridobljeno mineralno surovino, so:

–
raziskovanje in izkoriščanje mineralne surovine,

–
obogatitev in skladiščenje mineralne surovine in
–
dostava mineralne surovine na trg.
III. KONČNI DOLOČBI
10. člen
(prenehanje veljavnosti)
Z dnem uveljavitve te uredbe preneha veljati 27. točka iz priloge Uredbe o podelitvi rudarske pravice imetnikom dovoljenj za raziskovanje oziroma pridobivanje mineralnih surovin (Uradni list RS, št. 103/00, 81/02, 26/18 in 60/18) ter 8. člen Uredbe o rudarskih pravicah za gospodarsko izkoriščanje mineralnih surovin na pridobivalnih prostorih: Laže, Občina Divača; Griža, Mestna občina Koper; Klanci, Občina Grosuplje; Debela griža pri Povirju, Občina Sežana; Lancova vas, Občina Videm; Obrovnik, Občina Oplotnica; Velika Pirešica, Občina Žalec; Bučka, Občina Škocjan, in Konjišče, Občina Gornja Radgona (Uradni list RS, št. 59/05).
11. člen
(začetek veljavnosti)
Ta uredba začne veljati naslednji dan po objavi v Uradnem listu Republike Slovenije.
Št.


Ljubljana, dne 
EVA 2019-2430-0069
Vlada Republike Slovenije

Marjan Šarec
predsednik
OBRAZLOŽITEV

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Pravno podlago za izdajo Uredbe o podelitvi rudarske pravice za izkoriščanje mineralne surovine tehnični kamen – apnenec v pridobivalnem prostoru Laže II v občini Divača predstavlja prvi odstavek 35. člena Zakona o rudarstvu (Uradni list RS, št. 14/14 – UPB in 61/17 – GZ; v nadaljevanju: ZRud-1), ki določa, da rudarski koncesijski akt izda vlada na predlog ministrstva, pristojnega za rudarstvo. Za izvrševanje določil tega zakona Vlada Republike Slovenije na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), ki določa, da uredbo za uresničevanje pravic in obveznosti državljanov in drugih oseb lahko izda le na podlagi izrecnega pooblastila v zakonu, sprejme in izdaja Uredbo o podelitvi rudarske pravice za izkoriščanje mineralne surovine tehnični kamen – apnenec v pridobivalnem prostoru Laže II v občini Divača.

2. Rok za izdajo uredbe, določen z zakonom

3. Splošna obrazložitev predloga uredbe, če je potrebna

Uredba je rudarski koncesijski akt, ki predstavlja odločitev Republike Slovenije, da bo za plačilo in pod določenimi pogoji podelila koncesijo za izkoriščanje določene vrste mineralne surovine določeni fizični osebi na določenem pridobivalnem prostoru. Finančne obveznosti nosilca rudarske pravice za izkoriščanje nastanejo z dnem, ko postane koncesijska pogodba veljavna. Takrat postane nosilec rudarske pravice za izkoriščanje zavezanec za plačevanje rudarske koncesnine in zagotavljanje in plačevanje rezerviranih sredstev za sanacijo. Sredstva, dobljena z vplačili rudarskih koncesnin, so v višini 50 % prihodek tiste samoupravne lokalne skupnosti, na katere območju leži pridobivalni prostor, v višini 50 % pa prihodek Republike Slovenije. V tem primeru, bo nosilec rudarske pravice za izkoriščanje mineralne surovine tehnični kamen – apnenec (v količini 2.620.800 kubičnih metrov v raščenem stanju), v pridobivalnem prostoru Laže II (s površino 21,0562 hektara), v 15-letnem obdobju trajanja koncesije plačal skupno približno 1.640.000 evrov koncesnine (ob upoštevanju trenutne vrednosti točke za odmero rudarske koncesnine).
4. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

Uredba o podelitvi rudarske pravice za izkoriščanje mineralne surovine tehnični kamen – apnenec v pridobivalnem prostoru Laže II v občini Divača (v nadaljevanju: uredba) določa, da se podeli rudarska pravica za izkoriščanje mineralne surovine tehnični kamen – apnenec (v količini 2.620.800 kubičnih metrov v raščenem stanju) v pridobivalnem prostoru Laže II (s površino 21,0562 hektara) v občini Divača pravni osebi KOLEKTOR CPG d.o.o., Kromberk, Industrijska cesta 2, 5000 Nova Gorica, matična številka: 5143497000, za obdobje 15 let.

Uredba je pripravljena v skladu z določbami ZRud-1, ki določa, da je rudarska pravica za izkoriščanje pravica, ki se pridobi na podlagi izdanega rudarskega koncesijskega akta s koncesijo za izkoriščanje določene vrste mineralne surovine na določenem pridobivalnem prostoru. Ministrstvo za infrastrukturo, ki je pristojno za rudarstvo, po preveritvi pogojev iz četrtega odstavka 35. člena ZRud-1, predlaga Vladi Republike Slovenije izdajo rudarskega koncesijskega akta na podlagi vloge pravne osebe (KOLEKTOR CPG d.o.o., Kromberk, Industrijska cesta 2, 5000 Nova Gorica, matična številka: 5143497000) o zainteresiranosti za podelitev rudarske pravice za izkoriščanje mineralne surovine tehnični kamen – apnenec (v količini 2.620.800 kubičnih metrov v raščenem stanju) v pridobivalnem prostoru Laže II (s površino 21,0562 hektara) v občini Divača za obdobje 15 let brez javnega razpisa, saj pravna oseba izpolnjuje pogoj iz 3. točke drugega odstavka 34. člena ZRud-1, in sicer namerava razširiti pridobivalna prostora Laže I in Laže I – širitev, za katera ima pridobljeno rudarsko pravico za izkoriščanje mineralne surovine tehnični kamen – apnenec, v globino ali na sosednje zemljišče in je zemljišče na katerem se namerava razširiti pridobivalni prostor, od zemljišč, na katerih izvaja rudarska dela drug nosilec rudarske pravice za raziskovanje ali izkoriščanje, oddaljeno najmanj 300 m.
V uvodnem poglavju »Splošne določbe« so določbe, ki se nanašajo na: vsebino rudarskega koncesijskega akta. Jedro uredbe predstavlja drugo poglavje »Mineralna surovina, pridobivalni prostor in pogoji, pod katerimi se podeljuje rudarska pravica za izkoriščanje« v katerem so določeni: vrsta koncesije in mineralna surovina v novem pridobivalnem prostoru; ime, meja in površina pridobivalnega prostora; obdobje, za katero je podeljena koncesija za izkoriščanje mineralne surovine; način pridobitve koncesije za izkoriščanje mineralne surovine brez javnega razpisa ter pravna oseba, ki se ji podeli rudarska pravica za izkoriščanje; obveznosti, ki jih bo morala ob izkoriščanju mineralne surovine spoštovati pravna oseba, in vrsta dejavnosti, ki se bodo lahko opravljale v zvezi s pridobljeno mineralno surovino.

Predlagani pridobivalni prostor Laže II in njegova raba je skladna z dokumenti urejanja prostora, kar izhaja iz potrdila, št. 350-0002/2019-7 z dne 11. 9. 2018, ki ga je izdal občinski urbanist občine Divača. Pridobivalni prostor Laže II izpolnjuje pogoje iz Državne rudarske strategije – Gospodarjenje z mineralnimi surovinami (oziroma Državnega programa gospodarjenja z mineralnimi surovinami – splošni načrt, ki je bil sprejet s sklepom Vlade Republike Slovenije, št. 36100-5/2009/6 z dne 9. 4. 2009, in ki se je uporabljal do sprejema državne rudarske strategije).

Območje pridobivalnega prostora Laže II ureja Odlok o občinskem prostorskem načrtu za območje kamnoloma LAŽE-1, 2. etapa (Uradno glasilo slovenskih občin, št. 28/17 in 50/17), oznaka prostorske enote (EUP): LA-5, LA-6, LA-7, LA-9 in LA-10. Iz poglavja »Odvodnjevanje« ter načrta »Končno stanje kamnoloma« v rudarskem projektu za pridobitev koncesije za izkoriščanje, št. proj: ROG-2017/1, december 2017, dopolnjeno: januar 2019 in julij 2019, je razvidno, da sta izpolnjena pogoja glede odpiranja ali povečevanja vodnih površin podzemnih voda ter višine dna izkopa nad najvišjo gladino podzemne vode, ki ju določa Uredba o načrtu upravljanja voda za vodni območji Donave in Jadranskega morja (Uradni list RS, št. 61/11, 49/12 in 67/16).
Ministrstvo je za predlagani pridobivalni prostor zaprosilo za naravovarstvene smernice Zavod Republike Slovenije za varstvo narave, kot to določa 97. člen Zakona o ohranjanju narave (Uradni list RS, št. 96/04 – UPB, 61/06 – ZDru-1, 8/10 – ZSKZ-B, 46/14, 21/18 – ZNOrg in 31/18; v nadaljevanju: ZON). Zavod je ugotovil, da se rudarska pravica za izkoriščanje lahko podeli ob upoštevanju varstvenih usmeritev. Skladno s šestim odstavkom 97. člena ZON si je ministrstvo pridobilo mnenje o sprejemljivosti prostorske ureditve predlaganega pridobivalnega prostora z vidika varstva narave (naravovarstveno mnenje), št. ______, ki ga je _. _. 2019 izdal Zavod Republike Slovenije za varstvo narave. ZON namreč v tem odstavku določa, da brez naravovarstvenega mnenja rudarskega koncesijskega akta ni mogoče sprejeti. Iz mnenja izhaja, da so v predlogu uredbe naravovarstvene smernice ….
Po objavi te uredbe (rudarskega koncesijskega akta) v Uradnem listu Republike Slovenije bo Ministrstvo za infrastrukturo pravni osebi iz osmega odstavka 9. člena te uredbe izdalo odločbo o izbiri nosilca rudarske pravice za izkoriščanje na podlagi 43. člena ZRud-1. Sklepanje koncesijske pogodbe se skladno z drugim odstavkom 44. člena ZRud-1 začne na predlog imetnika odločbe o izbiri nosilca rudarske pravice. Rudarska pravica se skladno s točko 3.2. 2. člena ZRud-1 pridobi s koncesijo za izkoriščanje določene vrste mineralne surovine na določenem pridobivalnem prostoru z dnem sklenitve koncesijske pogodbe.

Po sklenitvi koncesijske pogodbe bo nosilec rudarske pravice za izkoriščanje postal zavezanec za plačevanje rudarske koncesnine ter zagotavljanje in plačevanje rezerviranih sredstev za sanacijo. Obveznosti se mu bodo določale z odločbo, ki jo bo v skladu z Uredbo o rudarski koncesnini in sredstvih za sanacijo (Uradni list RS, št. 91/11 in 57/13) ter določbami koncesijske pogodbe po uradni dolžnosti izdalo ministrstvo, pristojno za rudarstvo. Sredstva iz naslova plačil za rudarsko pravico po tej uredbi naj bi predvidoma začela pritekati v letu 2020 za leto 2019.
Inšpekcijski nadzor nad izvajanjem te uredbe bo izvajala rudarska inšpekcija.
V zadnjem poglavju uredbe sta končni določbi, ki določata prenehanje in začetek veljavnosti te uredbe.
